stanford-oval/wikipedia huggingface dataset:
Ibrahim Amadou

Ibrahim Amadou vuonna 2016.
Ibrahim Amadou (s. 6. huhtikuuta 1993 Douala, Kamerun) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Espanjan Primera Divisiónissa pelaavaa Leganésia lainalla saman sarjan Sevillasta.
Amadou aloitti liigauransa Ranskassa vuonna 2013 Nancyn joukkueessa. Kesällä 2015 hän siirtyi Lilleen, jossa hän pelasi kolmen kauden aikana 87 ottelua ja teki kaksi maalia Ranskan Ligue 1:ssä. Kesällä 2018 espanjalaisseura Sevilla osti hänet ja hän pelasi kauden aikana La Ligassa 17 ottelua. Kesällä 2019 hän siirtyi lainalle englantilaisseura Norwich Cityyn ja pelasi ensimmäisen valioliigaottelunsa elokuun 2019 lopulla West Ham Unitedia vastaan. Hän pelasi kauden aikana 11 valioliigaottelua ja palasi tammikuun lopulla takaisin Espanjaan ja lainalle Leganésiin.
Amadou on pelannut kaksi ottelua Ranskan alle 19-vuotiaiden maajoukkueessa.
Haljalan kunta

| Haljalan kunta (Haljala vald) |
| --- | --- |
 lippu:  vaakuna
 Haljala sijaitsee Pohjois-Virossa.
 Koordinaatit: 59°32′N, 26°10′E 
Valtio:   Viro
Maakunta:  Länsi-Virumaa
Haljalan ja Vihulan yhdistyminen:  25.10.2017
Hallinto:  
 – Hallinnon tyyppi:  kunta  (vir. vald)
Pinta-ala:  
 – Kokonaispinta-ala:  549,09 km²
Väkiluku (1.1.2018):  4 389
 – Väestötiheys:  8 as./km²
 
 haljala.ee 
Infobox OKVirheellinen NIMI-arvo: 
Haljalan kunta sijaitsee Pohjois-Virossa Suomenlahden etelärannalla Länsi-Virumaan maakunnassa noin 80 kilometriä Tallinnasta itään.
Sijainti

Kunta rajoittuu pohjoisessa Suomenlahteen, idässä Viru-Nigulan ja Rakveren kuntiin, etelässä Kadrinaan ja lännessä Kuusaluun.
Hallinto

Haljalan kunta muodostettiin vuoden 2017 kuntauudistuksessa yhdistämällä vanha Haljalan kunta ja  Vihulan kunta uudeksi Haljalan kunnaksi. Haljalassa on 4 389 asukasta (1.1.2018).
Kunta muodostuu Haljalan ja Võsun pienkauppaloista (alevik) ja 72 kylästä (küla). Kunnan keskuspaikka on Võsun pienkauppala.
Liikenne

Valtatie 1 Tallinnasta Narvaan kulkee Haljalan kautta.
Aiheesta muualla

Kuvia tai muita tiedostoja aiheesta Haljalan kunta Wikimedia Commonsissa
Kuvia tai muita tiedostoja aiheesta Vihula Wikimedia Commonsissa
Ilam (Iran)

| Ilam (ايلام, Īlām) |
| --- | --- |

 Ilamin šahrestanin (kunnan) sijainti Ilamin provinssissa.
 Ilam
 Koordinaatit: 33.6410°N, 46.4238°E 
Valtio:  Iran
Provinssi:  Ilam
Väkiluku (2011)  ():  172 213
Aikavyöhyke:  UTC+3:30
 – Kesäaika:  UTC+4.30
Suuntanumero(t):  +98 841
 
 ilam.ir 
Infobox OKVirheellinen NIMI-arvo: 
Ilam (pers. ‏ايلام‎, Īlām) on kaupunki, provinssin hallintokeskus ja aliprovinssitason aluehallinnollinen alue (šahrestān) Iranin Ilamin provinssissa.
Kaupungin väkiluku on kasvanut seuraavasti: 8 346 (1956), 15 493 (1966), 32 476 (1976), 89 035 (1986), 116 428 (1991), 126 346 (1996), 160 355 (2006) ja 172 213 (2011).
Ennen Ilamin provinssin perustamista seutu tunnettiin Lorestanin Poštkuhina.
Aiheesta muualla

Kuvia tai muita tiedostoja aiheesta Ilam Wikimedia Commonsissa
Image Wear

| Image Wear |
| --- | --- |
Yritysmuoto:  Osakeyhtiö
Perustettu:  1959
Perustaja:  Eero Sarin
Toimitusjohtaja:  Jari Lepistö
Puheenjohtaja:  Janne Vettenranta
Kotipaikka:  Tampere, Suomi
Toimiala:  Vaatteiden tukkukauppa ja valmistus
Tuotteet:  Työvaatteet, suojavaatteet, edustusasut, potilas- ja seniorivaatteet, työjalkineet
Liikevaihto:  31,3 milj. euroa (2023)
Henkilöstö:  134 (2023)
Tytäryhtiöt:  Image Wear AS (Viro)
Kotisivu:  https://www.imagewear.fi/
Infobox OKVirheellinen NIMI-arvo: 
Image Wear Työasupalvelumyymälä Tampere
Image Wear Oy on vuonna 1959 perustettu suomalainen perheyritys, joka suunnittelee, valmistaa, myy ja vuokraa työvaatteita lähes kaikille toimialoille. Suomen johtavan työvaatevalmistajan valikoimaan kuuluvat myös potilas- ja seniorivaatteet sekä työjalkineet ja työsuojaimet.
Yrityksen kotipaikka sijaitsee Tampereella Pirkanmaalla. Toimitusjohtajana toimii Jari Lepistö ja hallituksen puheenjohtajana Janne Vettenranta. Image Wear -konserniin kuuluu myös Viron tytäryhtiö Image Wear AS.
Liiketoiminta > Toimipisteet

Image Wearin pääkonttori sijaitsee Tampereella. Pääkonttorin yhteydessä ovat myös tuotekehitys, leikkuu ja piensarjaompelimo. Pääkonttorin viereisessä logistiikkakeskuksessa sijaitsevat varastojen lisäksi lisäpalveluompelimo, brodeeraamo ja lämpösiirto- sekä silkkipaino. Logistiikkakeskuksen lähettämöstä kulkee maailmalle vuosittain noin kaksi miljoonaa tuotetta.
Image Wearilla on Työasupalvelu-myymäläketju, joka kattaa lähes koko Suomen. Myymäläverkosto palvelee erityisesti pieniä ja keskisuuria yrityksiä paikallisesti. Lisäksi myymälät toimivat suurasiakkaiden apuna muun muassa vaatteiden sovituksissa. Image Wearin työasupalvelulle on myönnetty 2019 Avainlippu merkiksi suomalaisesta työstä.
Liiketoiminta > Tuotteet

Image Wear valmistaa ja valmistuttaa työvaatteita, potilas- ja seniorivaatteita sekä työjalkineita. Työvaatevalikoima kattaa miltei kaikki toimialat. Image Wearin työvaatteille sekä potilas- ja seniorivaatteille on myönnetty 2019 Design from Finland –merkki vahvasta suomalaisesta muotoiluosaamisesta.
Oman lähes 600 tuotetta käsittävän Image Wear -työasumalliston lisäksi yritys suunnittelee ja valmistaa räätälöityjä asiakasmallistoja.
Liiketoiminta > Asiakaskunta

Ravintoloissa Image Wear palvelee niin keittiö- kuin salihenkilökuntaa.
Palvelualojen asiakkaat toimivat muun muassa puhtaanapitopalveluissa sekä kuljetuksen, kaupan, hotellien, vakuutuksen ja vartioinnin aloilla.
Terveydenhoitoalalla vaatteita käyttävät sairaalat, terveysasemat, hoitolat ja laboratoriot sekä ensihoito ja -vaste.
Teollisuuspuolen asiakkaita löytyy rakennusalalta, konepajateollisuudesta, liikenteestä, elektroniikka-, elintarvike- ja huoltoaloilta.
Myös suurin osa suomalaisista virkavaatteiden käyttäjistä on Image Wearin asiakkaita: viranomaiset, puolustusvoimat, lento- ja laivahenkilöstö sekä henkilöliikenteen parissa työskentelevät.
Lisäksi asiakkaita ovat useat pesula- ja vuokravaatepalvelut.
Historia > Laitosto

Image Wearin historia sai alkunsa vuonna 1959, kun Saarioisten suurtalouspuolen myyntipäällikkö Eero Sarin perusti Laitosto-nimisen agentuuriliikkeen. Laitosto myi säilykkeitä sekä pesu- ja puhdistusaineita sairaaloille ja vanhainkodeille. Myyntimatkoillaan Eero Sarin huomasi, että niin potilailta kuin henkilökunnaltakin puuttui yhtenäinen vaatetus. Jo seuraavana vuonna Sarin sai idean työ- ja potilasvaatteiden valmistuksesta. Yrityksen ensimmäiset vaatteet olivat flanelliset potilaspyjamat, sekä pian näiden jälkeen myös talousesiliinat. Vuonna 1969 säilykkeet ja pesuaineet saivat väistyä jo kokonaan potilas- ja työvaatteiden tieltä, ja yritys muutti nykyisille sijoilleen Tampereen Hankkioon. Sairaalapuolen vaatteet saivat rinnalleen 1976 muidenkin alojen vaatteita, kun Laitosto alkoi valmistaa muun muassa rakennusalan työvaatteita.
Historia > Vettenrannat ostavat Laitoston

Vuonna 1987 omistajasuku vaihtui, kun tamperelaiset Pekka ja Auli Vettenranta ostivat Laitoston liiketoiminnan. Eero Sarin suunnitteli eläkkeelle jäämistä, mutta kukaan kolmesta lapsesta ei ollut halukas jatkamaan yritystä. Sarin ehdotti yrityksen ostamista Pekka Vettenrannalle, joka vaimonsa kanssa päätti ottaa suuren askeleen ja ryhtyä yrittäjäksi. Samana vuonna perustettiin emoyhtiö Vetsku.
1990-luvulla alkoi yritysostojen ja kasvuvuosien aika. Vuonna 1992 yritys osti valkeakoskelaisen rakentamisen ja raskaan teollisuuden työvaatevalmistajan Mix-Vaate Oy:n, helsinkiläisen ravintola- ja hotellivaatepuoleen erikoistuneen Profitex Oy:n sekä Siltasen Verhopalvelun ja Joen LH-Markkinoinnin. Vuonna 1996 yritysostot jatkuivat - vuorossa olivat A. Kankkunen sekä Rissanen Oy:n konkurssipesä, jolta saatiin käyttöön tuotemerkki Image Wear. Vuotta myöhemmin omistukseen siirtyi E. Torniainen, ja vuonna 2001 Hoivatuote. Ostetut yritykset fuusioituivat emoyhtiöön vuosina 2003–2004.
Historia > Image Wear

Image Wear -nimi alkoi saada enemmän jalansijaa, kun emoyhtiö Vetsku Oy:n nimeksi vaihtui Image Wear Oy ja kaikki konserniin kuuluvat yritykset fuusioitiin saman nimen alle vuosien 2003–2004 aikana. Eestin tuotanto siirtyi yrityksen omiin käsiin, kun konserni osti pitkäaikaisen yhteisyrityksen A&G Textilen vuonna 2005. Yrityksen nimeksi tuli Image Wear AS.
Vuonna 2010 saatiin maaliin noin kymmenen vuotta kestänyt sukupolvenvaihdos ja vetovastuuseen siirtyivät Vettenrannan lapset Janne Vettenranta ja Kati Tukiainen. Image Wear on jatkanut kasvuaan ja matkan varrella myös yritysostot ovat jatkuneet: iisalmelainen potilas- ja seniorivaatteiden valmistaja Mediwe Oy 2016, tamperelainen sade- ja suoja-asuihin erikoistunut Sademan Oy 2017 ja lietolainen virkavaatteisiin sekä henkilökuljetuksen ja ensihoitajien vaatteisiin erikoistunut Topper Oy 2020.
Johto > Toimitusjohtajat

Eero Sarin, 1959–1987
Pekka Vettenranta, 1987–2001
Pekka Nikkanen, 2001–2021
Jari Lepistö 2021-
Johto > Hallituksen puheenjohtajat

Eero Sarin 1959–1987
Pekka Vettenranta 1987–2011
Kati Tukiainen, 2011–2021
Janne Vettenranta 2021-
Vastuullisuus

Image Wearin vastuullisuustyön tavoitteina on henkilöstön, asiakkaiden, yhteistyökumppaneiden ja ympäristön hyvinvoinnin parantaminen. 
Yritys raportoi vastuullisuustyön etenemisestä vuosittain.
Image Wear laati ensimmäisen vastuullisuusohjelmansa 2015. Vuonna 2020 se aloitti projektin toimintansa hiilijalanjäljen laskemiseksi. Suomen toiminnan hiilijalanjälki on jo saatu laskettua. Image Wearin tavoitteena on olla hiilineutraali oman toimintansa osalta vuoteen 2025 mennessä.
Luonnonvarojen järkevää käyttöä edistetään ja jätteistä aiheutuvia haittoja ehkäistään kierrättämällä. 
Asiakas voi myös vuokrata työvaatteita, 
tai kierrättää käytetyt vaatteet toiselle asiakkaalle yrityksen tuella.
Loppuunkäytettyjä työvaatteita voidaan kierrättää esimerkiksi komposiittituotteisiin. Image Wearin Kierre-tuotteet ovat komposiittia, jonka valmistusmateriaalista 48 % on käytettyjä työvaatteita ja 48 % kierrätysmuovia. Komposiittituotteiden  arvioitu elinikä on noin 50 vuotta ja sen jälkeen ne pystytään kierrättämään taas uusiksi tuotteiksi.
Kierrätettyjä materiaaleja jalostetaan yhteistyössä myös vaatteita ja asusteita valmistavan Globe Hope Oy:n kanssa.
Image Wear lahjoittaa vaatteita ja materiaaleja myös hyväntekeväisyyteen. Suomen Punainen Risti on toimittanut kankaita ja ompelutarvikkeita Kirgisian Punaiselle Puolikuulle, joka jakaa vaate- ja avustusmateriaalit paikallisosastojensa kautta mm. vähävaraisille yksinhuoltajatalouksille.
Vastuullisuus > Järjestötoiminta ja yhteistyö

Image Wearilla on  Suomalainen perheyritys -merkki. Image Wear on Suomen Yrittäjien, tekstiili- ja vaatetusteollisuuden työnantajajärjestön Suomen Tekstiili & Muoti ry:n, Suomen Työsuojelualan Yritysten Liitto STYL:n, Suomen Standardisoimisliitto SFS ry:n sekä Suomalaisen Työn Liiton jäsen. Tilaajavastuulain velvoitteet yritys hoitaa Luotettava Kumppani -palvelun kautta. Yritys on mukana Rinki-pakkauskierrätyksessä. Image Wear on myös amfori BSCI:n jäsen, jonka tavoitteena on edistää työolosuhteiden valvontaa ja kehittää työolosuhteita globaaleissa hankintaketjuissa.
ISO 9001 ja ISO 14001 -sertifikaatit

Image Wearille on 28.9.2017 myönnetty ISO 9001- ja ISO 14001 -sertifikaatit. ISO 9001 -laatujärjestelmän sertifikaatti todentaa yrityksen toimivan asiakaslähtöisesti ja järjestelmällisesti laadun kehittämisessä. ISO 14001 -sertifikaatti puolestaan viestii siitä, että yrityksellä on tavoitteellinen järjestelmä ympäristöasioiden johtamiseksi.
Image Wear maailmalla

Image Wearilla on omat tehtaat Viron Narvassa ja Viljandissa. Viron tehtaissa työskentelee yli 150 henkilöä (2023).
Image Wearin myymälä Image Wear Töörõivakeskus sijaitsee Tallinnassa.
Aiheesta muualla

Yrityksen verkkosivusto
Laitosto muutti Hankkioon 1969
Greatest Hits (Ramones)

| Greatest Hits Ramones |
| --- | --- | --- |

Kokoelmalevyn tiedot
 Äänitetty : 1976–1989
 Julkaistu: 5. kesäkuuta 2006
 Tyylilaji: punk rock
 Kesto: 57.09
 Levy-yhtiö: Warner Bros.
Listasijoitukset
  Midprice-lista: 6. (36/2010)
Ramonesin muut julkaisut
| Weird Tales of the Ramones 2005 | Greatest Hits 2006 |   |
Greatest Hits on vuonna 2006 julkaistu Ramonesin kokoelmalevy. Levyllä on yhtyeen yleisesti parhaita hittejä, joskin pari hittiä jäi levyltä pois. Levy on muun muassa haastettu oikeuteen, sillä Marky Ramone ja muut, tosin vanhat jäsenet, eivät saaneet vaikuttaa kappalevalintoihin tai mihinkään muuhunkaan. Slashin mukaan vanhat jäsenet (mukaan lukien Marky) haluaisivat tehdä yhdessä uuden Greatest Hits- tai Best Of -albumin. Levyllä on 20 raitaa ja osa niistä on menestyneitä kappaleita. Kokoelmaa on moitittu, sillä se ei sisällä kappaleita "Poison Heart" ja "Do You Wanna Dance" vaikka kyseisistä kappaleista ainoastaan "Poison Heart" oli jonkinlainen hittiselvennä.
Kappaleet

Blitzkrieg Bop
Beat on the Brat
Judy Is a Punk
I Wanna Be Your Boyfriend
Sheena Is a Punk Rocker
Pinhead
Commando
Rockaway Beach
We’re a Happy Family
Cretin Hop
Teenage Lobotomy
I Wanna Be Sedated (Radio Edit)
I Just Wanna Something to Do
Rock ’n’ Roll High School
Baby, I Love You
Do You Remember Rock ’n’ Roll Radio?
The KKK Took My Baby Away
Outsider
Pet Sematary (Single Version)
Wart Hog
Arvostelut

Allmusic:
Aiheesta muualla

Greatest Hits discogs.com -sivustolla
Iron Monkey 2

| Iron Monkey 2> Gaai tau saat sau |
| --- | --- |

Ohjaaja:  Yuen Woo-ping
Käsikirjoittaja:  Lee Man-choi
Tuottaja:  Lee Shin
Säveltäjä:  Chow Fook-wing Wong Kin-yuen
Kuvaaja:  Tong Yue-taai
Leikkaaja:  Wong Jing-cheung
Pääosat:  Donnie Yen Billy Chow
Valmistustiedot
Valmistusmaa:   Hongkong
Tuotantoyhtiö:  Gold Rush Film
Levittäjä:  Miramax
Ensi-ilta:  24. huhtikuuta 1996
Kesto:  92 min
Alkuperäiskieli:  Kantoninkiina
Tuotto:  14 569 178 dollaria (Yhdysvalloissa)
Aiheesta muualla
IMDb 
AllMovie
Infobox OKNimi-testi OK: 
Iron Monkey 2 (kiin. 街頭殺手, Gaai tau saat sau) on vuonna 1996 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja käsikirjoittanut Lee Man-choi. Pääosissa näyttelivät Donnie Yen ja Billy Chow. Elokuva ei ole nimestä huolimatta jatkoa Iron Monkey elokuvalle.
Juoni

Eräs nainen haluaa päästä eroon aseita salakuljettavasta rikospomosta ja kutsuu koolle joukon palkkasotilaita tappamaan roiston. Hän kuitenkin haluaa erityisesti antaa tehtävän Iron Monkeylle, joka ei kuitenkaan ilmaannu paikalle. Samalla nuori pariskunta huijaa naista ja väittää olevansa Iron Monkey. Myöhemmin he huijaavat myös nuorta miestä, joka on etsimässä vanhaa isäänsä Keniä. Iron Monkey tuntee isän ja saa tehtäväkseen etsiä hänen poikansa. Matkalla Iron Monkey kohtaa roistot, jotka ovat salakuljettamassa aseita ja estää heidän aikeensa. Samalla hän törmää nuoreen pariskuntaan ja Kenin poikaan.
Rooleissa

| 0 | 1 | 2 |
| --- | --- | --- |
|  Donnie Yen  | … |  Iron Monkey   |
|  Kelly Chen  | … |  Jade Tiikerin veli   |
|  Wu Ma  | … |  Ken   |
|  Liu Geng-Hong  | … |     |
|  Lee Hoi-Hing  | … |     |
|  Chang Jian-Li  | … |     |
|  Li Ying  | … |     |
Stelliitti

Stelliitti on metalliseos, jota käytetään pyörö- ja vannesahojen terissä sekä palloventtiilien tiivisteissä. Stelliitti on Deloro Stellite Company -nimisen yrityksen tavaramerkki. Elwood Haynes kehitti stelliitin 1900-luvun alussa korvaamaan likaantuvia ja toistuvaa puhdistusta tarvinneita vastepintoja.
Stelliitti sisältää 2–4 % hiiltä, 25–33 % kromia, 5–20 % volframia, 20–55 % kobolttia ja 0–10 % rautaa.
Stelliittiä käytetään myös muun muassa varoventtiilien ja takaiskuventtiilien tiivistepinnoissa. Ydinvoimalaitoksissa stelliitin käyttöä primääripiirin komponenteissa ei suositella, koska pinnoitteesta mahdollisesti irtoava koboltti saattaa aktivoitua primääripiirikierrossa.
Aiheesta muualla

Stelliitin MSDS
Greatest Hits (Queensrÿche)

| Greatest Hits Queensrÿche |
| --- | --- | --- |

Kokoelmalevyn tiedot
 Äänitetty : 1982–1997
 Julkaistu: 27. kesäkuuta 2000
 Tuottaja(t): David Brown, Cheryl Pawelski
 Tyylilaji: metalli
 Levy-yhtiö: EMI
Queensrÿche muut julkaisut
| Q2K 1999 | Greatest Hits 2000 | Live Evolution 2001 |
Greatest Hits on seattlelaisen metalliyhtye Queensrÿchen vuonna 2000 julkaisema kokoelmalevy. Albumilla ei kuitenkaan ole yhtään kappaletta vuonna 1999 julkaistulta Q2K-albumilta. Albumin toiseksi viimeinen kappale ”Chasing Blue Sky” julkaistiin alun perin vain Sign of the Times -singlen B-puolena.
Kappaleet

Queen of the Reich – 4.22
The Lady Wore Black – 6.14
Warning – 4.45
Take Hold of the Flame – 4.55
Walk in the Shadows – 3.34
I Dream in Infared – 4.18
I Don’t Believe in Love – 4.24
Eyes of a Stanger – 6.36
Jet City Woman – 5.21
Empire – 5.23
Silent Lucidity – 5.45
I Am I – 3.59
Bridge – 3.31
Sign of the Times – 3.34
Chasing Blue Sky – 3.41
Someone Else? (With Full Band) – 7.13
Kokoonpano

Geoff Tate – laulu
Chris DeGarmo – kitara
Michael Wilton – kitara
Scott Rockenfield – rummut
Eddie Jackson – basso
Arvostelut

AllMusic:
Soundi:
Aiheesta muualla

Greatest Hits (Queensrÿche) Discogsissa. (englanniksi)
Albumi Greatest Hits (Queensrÿche) Encyclopaedia Metallum -sivustolla (englanniksi)
Iron Mountain

Iron Mountain voi tarkoittaa seuraavia:
Maantieteelliset kohteet

Iron Mountain, Michigan, Yhdysvallat
Iron Mountain, 2 441 metrin korkuinen vuori San Gabrielin vuorilla Kaliforniassa Yhdysvalloissa
Iron Mountain, vuori Sangre de Criston vuorilla Coloradossa Yhdysvalloissa
Iron Mountains, Appalakien vuoristoon kuuluva vuorijono Yhdysvalloissa
Muita

Iron Mountain Incorporated, yhdysvaltalainen tietotekniikkayhtiö
Iron Mountain Mine, myrkyllinen kaivosalue lähellä Reddingin kaupunkia Kaliforniassa
SS Iron Mountain, höyrylaiva, joka katosi jäljettömiin Mississippijoella kesäkuussa 1872
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iron Mountain”, voi hakea sivunnimihaulla, laajalla sivunnimihaulla tai tekstihaulla.
Greatest Hits (Nas)

| Greatest Hits Nas |
| --- | --- | --- |

Kokoelmalevyn tiedot
 Julkaistu: 6. marraskuuta 2007
 Formaatti: CD
 Tyylilaji: rap
 Kesto: 58.53 70:09 (Kansainvälinen)
 Levy-yhtiö: Columbia
Listasijoitukset
  Billboard 200: 124.
Nasin muut julkaisut
| Hip Hop Is Dead 2006 | Greatest Hits 2007 | Untitled 2008 |
Greatest Hits on kokoelma-albumi rap-artisti Nasilta. Albumi julkaistiin vuonna 2007 ja sen julkaisi Columbia Records. Kokoelma sisältää 12 singlekappaletta sekä kaksi uutta kappaletta. Albumi on myynyt tähän mennessä reilut 20,000 kappaletta.
Kappaleet

| # | Kappale | Tuottaja(t) | Vieraileva(t) artisti(t) | Albumi | Kesto |
| --- | --- | --- | --- | --- | --- |
| 1 | Surviving the Times | Chris Webber |  | Unreleased | 4:43 |
| 2 | Less Than an Hour | Salaam Remi | Cee-Lo | Rush Hour 3 Soundtrack | 3:16 |
| 3 | It Ain't Hard to Tell | Large Professor |  | Illmatic | 3:22 |
| 4 | Life's a Bitch | L.E.S. | AZ | Illmatic | 3:30 |
| 5 | N.Y. State of Mind | DJ Premier |  | Illmatic | 4:53 |
| 6 | One Love | Q-Tip | Q-Tip | Illmatic | 5:24 |
| 7 | If I Ruled the World (Imagine That) | Trackmasters | Lauryn Hill | It Was Written | 4:43 |
| 8 | Street Dreams (remix) | Trackmasters | R. Kelly | Street Dreams (Remix) Single | 4:27 |
| 9 | Hate Me Now | D-Moet, Pretty Boy, Trackmasters | Puff Daddy | I Am... | 4:45 |
| 10 | One Mic | Chucky Thompson for The Hitmen, Nas |  | Stillmatic | 4:29 |
| 11 | Got Ur Self A... | Megahertz Music Group |  | Stillmatic | 3:49 |
| 12 | Made You Look | Salaam Remi |  | God's Son | 3:23 |
| 13 | I Can | Salaam Remi |  | God's Son | 4:14 |
| 14 | Bridging the Gap | Salaam Remi | Olu Dara | Street's Disciple | 3:55 |
Kappaleet > Kansainväliset bonuskappaleet

| # | Kappale | Tuottaja(t) | Vieraileva(t) artisti(t) | Albumi | Kesto |
| --- | --- | --- | --- | --- | --- |
| 15 | Halftime | Large Professor |  | Illmatic | 4:20 |
| 16 | Nas Is Like | DJ Premier |  | I Am... | 3:57 |
| 17 | Thief's Theme | Salaam Remi |  | Street's Disciple | 2:59 |
Arvostelut

Allmusic:
Slant Magazine:
Gösta Wasenius

Gösta Wasenius 1920-luvulla.
Gustaf Fredrik (Gösta) Wasenius (10. maaliskuuta 1863 Helsingin pitäjä – 18. kesäkuuta 1939 Helsinki) oli suomalainen palomestari, pikaluistelija, voimistelunopettaja ja tärkeä varhainen urheiluvaikuttaja erityisesti ruotsinkielisissä urheilujärjestöissä ja -seuroissa. Hän toimi pitkään Helsingin palolaitoksen johdossa.
Tausta ja ura opettajana

Wasenius-sukuun kuuluneen Gösta Waseniuksen isoisä oli kirjakauppias Gustaf Otto Wasenius ja vanhemmat Georg Otto Wasenius ja Thekla Constantina Jurvelius, jotka vuokrasivat valtion omistamaa Viikin latokartanoa Helsingin pitäjässä. Waseniuksen puoliso oli Karin Osberg, jonka isä oli tehtailija Oskar Osberg. Everstiluutnantti Erik Wasenius oli heidän poikansa.
Wasenius kirjoitti ylioppilaaksi Svenska Normallyceumista vuonna 1881 ja valmistui Helsingin yliopistosta voimistelunopettajaksi vuonna 1883. Hän oli vuoteen 1897 voimistelunopettajana Helsingin ruotsinkielisissä lyseoissa kuten Helsingfors privatlyceumissa ja Nya svenska läroverketissä ja vuosina 1896–1920 Svenska Normallyceumin voimistelun ja hygienian lehtorina.
Helsingin palomestarina

Wasenius oli Helsingin palomestari vuosina 1886–1931. Hän tuli tehtävään viransijaisena vain 23-vuotiaana ja sai vakituisen viran kahden vuoden kuluttua. Hänen kautenaan rakennettiin Helsingin uusi pääpaloasema eli nykyinen Erottajan paloasema, joka oli pantu vireille jo edellisen palomestarin Mauritz Waenerbergin aikana, sekä useita pienempiä asemia, kuten Kampin, Kallion, Pasilan ja Käpylän paloasemat. Wasenius konsultoi myös Turun ja Tampereen uusien paloasemien suunnittelua. Hän suunnitteli itse Helsingin palokunnalle vuonna 1895 valmistetun tynnyriruiskun, joka palkittiin kaksi vuotta myöhemmin Tukholman teollisuusnäyttelyssä, ja hän myi niitä Turkuun ja Tampereelle. Waseniuksen määräyksestä Helsingin palokunnalle perustettiin vuonna 1898 oma soittokunta. Ensimmäinen paloauto hankittiin vuonna 1909.
Wasenius oli palopäällikköaikanaan tunnettu hahmo Helsingissä. Häntä kutsuttiin Brand-Wasseksi (”Palo-Wasse”) ja hänen hammaslääkäriveljeään Ernst Waseniusta Tand-Wasseksi (”Hammas-Wasse”). Wasenius tunnettiin luonteeltaan räväkkänä, eikä hän kaihtanut väkivaltaakaan. Hän yllytti palomiehiä tappeluissa venäläisten sotilaiden kanssa ja kehotti pitämään palopaikalla tavatut varkaat kurissa lyömällä. Wasenius oli karkotettuna Venäjän Saratoviin toisen sortokauden aikana vuosina 1916–1917, koska hänen poikansa oli lähtenyt jääkärinä Saksaan. Hän oli Kaupunkien yleisen paloapuyhtiön apulaisjohtaja vuodesta 1922.
Urheilijana ja urheiluvaikuttajana

Ennen palopäälliköksi tuloaan Wasenius loi lyhyen urheilu-uran voimistelijana ja pikaluistelijana. Hän teki vuonna 1885 epävirallisen Suomen ennätyksen yhden englantilaisen mailin luistelussa ajalla 3 min 24 s. Wasenius oli keskeinen henkilö voimisteluseura Helsingfors Gymnastikklubbissa, jonka puheenjohtajaksi hänet valittiin vuonna 1905, sekä luisteluseura Helsingfors Skridskoklubbissa, jonka Pohjoisrannassa ylläpitämän luistinradan toimitusjohtajana hän oli vuosina 1890–1916 ja koko seuran puheenjohtajana vuodesta 1917. Hän vaikutti myös Suomen Luisteluliiton perustamiseen vuonna 1908 ja oli sen puheenjohtajana vuosina 1917–1919. Hiihtoseura Helsingfors Skidklubbissa hän oli varapuheenjohtajana 1893–1895 ja puheenjohtajana 1896–1897.
Valtakunnallisissa urheilujärjestöissä Wasenius oli Suomen Voimistelu- ja Urheiluliiton johdon ruotsinkielisenä edustajana 1906–1911, Svenska Finlands Idrottsförbundin johtokunnan jäsenenä 1906–1912 ja varapuheenjohtajana 1914–1916, molempien edellisten rahastonhoitajana 1906–1912 sekä Suomen Olympiakomitean jäsenenä ja rahastonhoitajana 1907–1928. Hän johti Suomen olympiajoukkuetta kolmissa olympialaisissa vuosina 1908–1928.
Gösta Wasenius ei tiettävästi ollut sukua pikaluistelija Birger Waseniukselle.